Den Vest-Sjællandske Avis, 1838-01-29
Fra 1ste Januar d. A. gaaer hver Dag, med Undtagelse af Søndag, fra Kjøbenhavn til Helsingør en saakaldet Diligence, bestaaende af to forenede Karether, den ene til 6 Passagerer, den anden til 3, og desuden en Buk bag til for 3 Passagerer, og Plads paa Bukken foran, ved Siden af Conducteuren og Postillonen for een Passageer. Vi troe med Grund at kunne gjøre opmærksom paa dette fortrinlige Befordringsmiddel, der synes at opfylde enhver Fordring: Vognen hviler paa Fjedre, er beqvem, rummelig, føres frem med passende Hurtighed, i 1 1/2 Time, hvori er beregnet Ophold paa Stationerne Lyngby og Hirschholm, i Alt 30 Minutter, ad den over 6 Mile lange Vei. Prisen er billig, 10 Rbmk. for den hele Tour for hver Passageer indvendigen i Karethen og 8 Rbmk. for en udvendig Plads, og heri ere alle Udgivter iberegnede. Reisetøiet afhentes i den Reisendes Bopæl og bringes efter Ankomsten hen, hvor den Reisende tager Logis. Hverken reglementerede eller ureglementerede Drikkepenge finder Sted; thi vi haabe, at de Reisende ville iagttage, og Vedkommende strengt paasee, at Postkarlen ei blot ikke begjærer, men ei engang modtager nogen Douceur, om samme endog bydes ham. (Berl. Av.) Regulativet for Veile Kjøbstad, forsaavidt det afdet kongelige Danske Kancellie nu er approberet, er af følgende Jndhold: I. Borgerrepræsentanternes Antal, som hidtil har været 4, bestemmes til 7, af hvilke i de første 5 Aar afgaaer een og i det sidste Aar to. 2. For at kunne vælges til Borgerrepræsentant udfordres, at den vedkommende Borger enten er ansat til Næringsskatssvarelse i Forhold til 2 Mk. eller derover eller og har tinglæst Skjøde paa en Gaard eller Huus, som er assureret idetmindste for en Sum af 500 Rbd. Sølv. Dog kan ogsaa ved Sammenlægning, af Næringsskat og Assuranceværdie, efter det Forhold, hvori hver staaer til den fastsatte Maalestok, Adgang til at vælges til Borgerrepræsentant tilveiebringes. 3. Den aarlige Skatteligning foretages af en Ligningscommission, bestaaende, foruden af Kæmneren, af 6 Borgere, som dertil udnævnes paa samme Maade som Borgerrepræsentanterne, dog kun paa 3 Aar. Forsaavidt der i Aarets Løb forefalde Udgifter, der en ene optagne i Overslaget, men som dog ikke overstige en Sum af 200 Rbd. Sølv, bliver den fornødne Dækning af Udgiften at udsætte til næste Aars Ligning. For Ligningscommissionens og Kæmnerenes eget Vedkommende skeer Skatteligningen vel foreløbigen af dem selv, men det forbeholdes Byfogden i Forening med Borgerrepræsentanterne at bedømme, hvorvidt samme bør undergaae nogen Forandring. 1 Ligesom hidtil, blive Kæmnerforretningerne fremdeles at udføre ved en fastlønnet Kæmner; og med Hensyn til det specielle Tilsyn, som Byfogden og den af Borgerrepræsentanterne, der har Nøglen til Hoved kassen, have at føre med Kæmneren, fastsættes det, at denne, naar og saa ofte det forlanges, bør forevise sin Kassebeholdning til Konference med hans Boger, ligesom han og er pligtig at meddele enhver Oplysning, som maatte ansees fornøden. - Forresten, bliver den Kæmneren under 6te September 1833 meddeelte Jnstrux fremdeles gjældende. 5. Til at revidere det aarlige Kæmnerregnskab udnævner Borgerskabet to Revisorer, som vedblive deres Function i 6 Aar. 6. Umiddelbar efterat Kæmnerregnskabet er revideret og decideret, bliver en Extract af samme at bekjendtgjøre ved Trykken paa Communens Bekostning og gratis at uddeele til de valgberettigede Borgere, 7. Ligesom en af Borgerrepræsentanterne afgaaer aarlig og erstattes ved nyt Valg, saaledes bør ogsaa det ældste borgerlige Medlem i Fattig- og Skolecommissionen, og saavidt anvendeligt er i de øvrige i Forordningen af 24de Octbr. 1837 dens 19de 8, nævnte Commissioner, afgaae aarlig og et nyt Medlem væl(Veile Av.) ges af Borgerrepræsentanterne.